**ДО**

**ВСИЧКИ ЗАИНТЕРЕСОВАНИ ЛИЦА**

**РАЗЯСНЕНИЕ КЪМ ПОКАНАТА ЗА ИЗБОР НА ФИНАНСОВИ ИНСТИТУЦИИ, В ЧАСТТА УСЛОВИЯ ЗА ДОПУСТМИОСТ:**

В т. 4 се прави следното разяснение:

Във връзка с проявен интерес от международни финансови организации за участие в процедура за финансиране, „Булгартрансгаз“ ЕАД прави следното разяснение относно критериите за допустимост в процедурата:

До участие в процедурата се допускат освен кредитни институции, отговарящи на изискванията по т. 4 а) б) в) от Поканата за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД, и такива със статут на международни финансови организации, опериращи на територията на България на база сключени и ратифицирани междуправителствени споразумения и спогодби, по които Р. България е страна.

**ДОПЪЛНИТЕЛНА ИНФОРМАЦИЯ:**

На 01.10.2019 г. се проведе редовно заседание на Съвета на директорите на „Български Енергиен Холдинг“ ЕАД, на което е взето решение по т. I.1.1. от Протокол № 64-2019/01.10.2019 г. за увеличение на капитала на „Булгартрансгаз“ ЕАД, по реда на чл. 197 от Търговския закон, с 350 994 900 лева, представляващ неразпределена печалба от минали години чрез издаване на 350 994 900 лева нови обикновени поименни акции с право на глас с номинална стойност в размер на 1 лев всяка. Увеличението на капитала на „Булгартрансгаз“ ЕАД е одобрено от Министъра на енергетиката на Република България с Протокол № Е-РД-21-20/ 02.10.2019 г. на основание чл.20, ал.2, т. 12 от устава на „Български Енергиен Холдинг“.

На 07.10.2019 г. е подадено заявление за вписване на увеличението на капитала в Търговския регистър, като увеличеният капитал на „Булгартрансгаз“ ЕАД е в размер на 1 225 519 155 лева, разделен на 1 225 519 155 броя обикновени поименни акции с право на глас и с номинална стойност в размер на 1 лев всяка една.

Информация за подаденото заявление за увеличение на акционерния капитал на „Булгартрансгаз“ ЕАД може да намерите на следния линк:

<https://public.brra.bg/CheckUps/Verifications/FiledDocumentsDisplay.ra?incguid=623ee2e1456f43f58803a999fca80fa7>